Ir-Regolament tal-Kummissjoni (KE) Nru 1701/2003
ta' l-24 ta' Settembru 2003
li jadatta l-Artikolu 6 tar-Regolament (KE) Nru. 1592/2002 tal-Parlament Ewropew u tal-Kunsill dwar regoli komuni fil-kamp ta' l-avjazzjoni ċivili u li jistabbilixxi Aġenzija tas-Sigurtà ta' l-Avjazzjoni Ewropea
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru. 1592/2002 tal-Parlament Ewropew u tal-Kunsill tal-15 ta' Lulju 2002 dwar regoli komuni fil-qasam ta' l-avjazzjoni ċivili u li jistabbilixxi Aġenzija Ewropea dwar is-Sigurtà fl-Avjazzjoni [1], u b'mod partikolari l-Artikolu 6 (2) tiegħu,
Billi:
(1) L-Artikolu 6(1) tar-Regolament (KE) Nru. 1592/2002 jistipula li prodotti, partijiet u apparat għandhom jikkonformaw mal-kondizzjonijiet dwar il-protezzjoni ta' l-ambjent stipulati fl-Anness 16 tal-Konvenzjoni dwar l-Avjazzjoni Ċivili Internazzjonali (minn hawn 'l-quddiem tissehhaħ il-Konvenzjoni ta' Chicago) hekk kif ippubblikati f'Novembru 1999, bl-eċċezzjoni ta' l-Appendiċi tagħha.
(2) Il-Konvenzjoni ta' Chicago u l-annessi tagħha ġew emendati wara l-adozzjoni tar-Regolament (KE) Nru. 1592/2002 titlob li jigi adattat l-Artikolu 6(1) tagħha skond il-proċedura stabbilita fl-Artikolu 54(3) ta' l-istess Regolament.
(3) Il-miżuri li hemm maħsuba fir-Regolamenti preżenti huma skond l-opinjoni tal-Kumitat fuq l-Aġenzija Ewropea dwar is-Sigurta' fl-Avjazzjoni mwaqqaf permezz ta' l-Artikolu 54 tar-Regolament (KE) Nru. 1592/2002,
ADOTTAT DAN IR-REGOLAMENT:
Artikolu 1
L-ewwel paragrafu ta' l-Artikolu 6 tar-Regolament (KE) Nru. 1592/2002, huwa mibdul b'dan li ġej:
"1. Il-Prodotti, partijiet u apparat għandhom jikkonformaw mal-kondizzjonijiet dwar il-protezzjoni ta' l-ambjent stipulati fl-Anness 16 tal-Konvenzjoni ta' Chicago hekk kif ippubblikati f'Marzu 2002 fir-rigward ta' l-Ewwel Volum u Novembru 1999 fir-rigward tat-Tieni Volum, bl-eċċezzjoni ta' l-Appendiċi ta' l-Anness 16."
Artikolu 2
Dan ir-Regolament għandu jidħol fis-seħħ fit-28 ta' Settembru 2003.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussel, 24 ta' Settembru 2003.